**ส่วนที่ 3 : แบบรายงานผลการดำเนินแผนงาน / โครงการ / กิจกรรม ที่ได้รับงบประมาณสนับสนุนจากกองทุนหลักประกันสุขภาพ (สำหรับผู้เสนอแผนงาน / โครงการ / กิจกรรม ลงรายละเอียดเมื่อเสร็จสิ้นการดำเนินงาน )**

ชื่อแผนงาน/โครงการ/กิจกรรม โครงการรณรงค์ ควบคุม ป้องกัน แก้ไขปัญหายาเสพติดในชุมชนและสถานศึกษา

**1. ผลการดำเนินงาน**

 **กิจกรรมที่ 1 อบรมแกนนำอาสาสมัครและเครือข่ายที่ทำงานเฝ้าระวังยาเสพติดในชุมชนและสถานศึกษา**

 การดำเนินการกิจกรรมอบรมแกนนำอาสาสมัครและเครือข่ายที่ทำงานเฝ้าระวังยาเสพติดในชุมชนและสถานศึกษา โดยคัดเลือกแกนนำประจำหมู่บ้านในเขตพื้นที่องค์การบริหารส่วนตำบลกำแพง กลุ่มเป้าหมาย คือ แกนนำ (ประชาชน เด็ก/เยาวชน และบุคลากรสถานศึกษา) ในเขตพื้นที่องค์การบริหารส่วนตำบลกำแพง จำนวน 60 คน ซึ่งมีผลการดำเนินกิจกรรม ดังนี้

1. การสร้างแกนนำอาสาสมัครและเครือข่ายที่ทำงานเฝ้าระวังในชุมชนและสถานศึกษา

จากการขอความอนุเคราะห์ผู้นำชุมชนในการคัดเลือกแกนนำอาสาสมัครและเครือข่ายที่ทำงาน เฝ้าระวังยาเสพติดในชุมชน เพื่อจัดตั้งเป็นแกนนำดังกล่าว โดยจะเน้นการมีส่วนร่วมของหลายภาคส่วน ประกอบด้วย กำนัน/ผู้ใหญ่บ้าน ผู้ช่วยผู้ใหญ่บ้าน สมาชิกองค์การบริหารส่วนตำบลกำแพง ผู้นำศาสนา ตัวแทนครูจากสถานศึกษาในชุมชน เจ้าหน้าที่สาธารณสุขประจำหมู่บ้าน ตัวแทนเด็กและเยาวชน อาสาสมัครสาธารณสุขประจำหมู่บ้าน และตัวแทนประชาชน หมู่บ้านละ 10 คน ซึ่งชุมชนได้ให้ความร่วมมือเป็นอย่างดี ทำให้เกิดเครือข่ายที่ทำงานเฝ้าระวังยาเสพติดในชุมชน ตลอดจนแกนนำของชุมชนได้ให้ความสำคัญและพร้อมผนึกกำลังเป็นส่วนหนึ่งในการแก้ไขปัญหายาเสพติดในชุมชนต่อไป และในส่วนของสถานศึกษา ทางสถานศึกษาได้แต่งตั้งให้คณะกรรมการสถานศึกษาเป็นแกนนำอาสาสมัครและเครือข่าย ที่ทำงานเฝ้าระวังยาเสพติดในสถานศึกษา ของแต่ละสถานศึกษา ซึ่งจากการดำเนินกิจกรรมก่อให้เกิดผลสัมฤทธิ์ผ่านตัวชี้วัดความสำเร็จที่คาดไว้ คือ ร้อยละ 100 ของชุมชนมีแกนนำอาสาสมัครและเครือข่ายที่ทำงานเฝ้าระวังยาเสพติด

2. อบรมแกนนำอาสาสมัครและเครือข่ายที่ทำงานเฝ้าระวังยาเสพติดในชุมชนและสถานศึกษา โดยมีกิจกรรมอบรมให้ความรู้ ดังต่อไปนี้

1.) สถานการณ์ยาเสพติดในปัจจุบัน พร้อมสอดแทรกความรู้เรื่องยาเสพติด

* 1. ) ความหมายสิ่งเสพติดหรือยาเสพติด
	2. ) ประเภทของยาเสพติด
	3. ) สาเหตุที่ทำให้ติดสารเสพติดหรือยาเสพติด
	4. ) วิธีสังเกตผู้ติด สิ่งเสพติดหรือยาเสพติด
	5. ) โทษของ สิ่งเสพติดหรือยาเสพติด
1. การบำบัด รักษา ฟื้นฟูผู้เสพ/ผู้ติดสารเสพติด

๓.) การป้องกันยาเสพติดในชุมชนและสถานศึกษา

๔.) ร่วมวิเคราะห์สถานการณ์ในชุมชนและสถานศึกษา พร้อมทั้งแลกเปลี่ยนประสบการณ์

สำหรับการประเมินผลในการอบรม มีเกณฑ์การให้คะแนนการประเมินผลจากการทดสอบความรู้ คือ ข้อที่ตอบถูกได้ ๑ คะแนน ข้อที่ตอบผิดได้ ๐ คะแนน และกำหนดเกณฑ์การผ่านการทดสอบต้องได้คะแนนตั้งแต่ร้อยละ ๘๐ (คะแนนตั้งแต่ ๑๐ คะแนนขึ้นไป ของคะแนนเต็ม ๑๒ คะแนน) ซึ่ง พบว่า ก่อนการอบรม ผู้เข้ารับการอบรมส่วนใหญ่มีความรู้น้อยกว่าร้อยละ 80 (ไม่ผ่านเกณฑ์) จำนวน 40 คน คิดเป็นร้อยละ 75.47 และมีความรู้มากกว่าร้อยละ 80 (ผ่านเกณฑ์) จำนวน 13 คน คิดเป็นร้อยละ 24.53 และหลังการอบรม ผู้เข้ารับการอบรมทั้งหมดมีความรู้มากกว่าร้อยละ 80 (ผ่านเกณฑ์) คิดเป็นร้อยละ 100 ซึ่งจากการทดสอบความรู้ก่อน - หลังอบรม พบว่า ผู้เข้ารับการอบรม มีคะแนนหลังการอบรมมากกว่าก่อนการอบรม จึงสรุปได้ว่าการจัดการอบรมครั้งนี้ ทำให้ผู้เข้ารับการอบรมมีความรู้เพิ่มขึ้น ซึ่งเกิดผลสัมฤทธิ์ตามตัวชี้วัดที่วางไว้ คือ แกนนำอาสาสมัครและเครือข่ายที่ทำงานเฝ้าระวังยาเสพติดในชุมชนและสถานศึกษามีความรู้ ร้อยละ 80

 **กิจกรรมที่ 2** **ประชุมแกนนำอาสาสมัครและเครือข่ายที่ทำงานเฝ้าระวังยาเสพติดในชุมชนและสถานศึกษา**

 การดำเนินการกิจกรรมประชุมแกนนำอาสาสมัครและเครือข่ายที่ทำงานเฝ้าระวังยาเสพติดในชุมชนและสถานศึกษา ซึ่งมีผลการดำเนินกิจกรรม ดังนี้

1) ประชุมชี้แจงผู้บริหารและครูผู้รับผิดชอบงานยาเสพติดของโรงเรียนในเขตพื้นที่องค์การบริหารส่วนตำบลกำแพง

การดำเนินการประชุมชี้แจงผู้บริหารและครูผู้รับผิดชอบงานยาเสพติดของโรงเรียนในเขตพื้นที่ องค์การบริหารส่วนตำบลกำแพง ซึ่งได้รับความร่วมมือจากโรงเรียนในเขตพื้นที่เป็นอย่างดี โดยได้ร่วมกำหนด แนวทางการดำเนินงานยาเสพติดในสถานศึกษา พร้อมทั้งการกำหนดกลุ่มเป้าหมายในการจัดทำกิจกรรม ในสถานศึกษา ตลอดจนกำหนดการประชุมเพื่อสร้างมาตรการเฝ้าระวังยาเสพติดในสถานศึกษา

2) ประชุมแกนนำอาสาสมัครและเครือข่ายที่ทำงานเฝ้าระวังยาเสพติด พร้อมสร้างมาตรการและติดตามผลการดำเนินการตามมาตรการที่กำหนด

การดำเนินกิจกรรมประชุมแกนนำอาสาสมัครและเครือข่ายที่ทำงานเฝ้าระวังยาเสพติด ซึ่งในส่วนของสถานศึกษาได้จัดประชุมชี้แจงผู้บริหารและครูผู้รับผิดชอบงานยาเสพติดของโรงเรียนในเขตพื้นที่ องค์การบริหารส่วนตำบลกำแพง โดยให้ทางสถานศึกษาสร้างมาตรการป้องกันและแก้ไขปัญหาสารเสพติด ในสถานศึกษาของแต่ละสถานศึกษา และสำหรับชุมชน ได้ให้ทางชุมชนร่วมกันสร้างมาตรการป้องกันและแก้ไขปัญหาสารเสพติดในของชุมชนแต่ละชุมชน ซึ่งร้อยละ 100 ของชุมชนและสถานศึกษา ได้มีมาตรการ ที่เกี่ยวข้องกับการเฝ้าระวังยาเสพติด

 **กิจกรรมที่ 3** **รณรงค์ประชาสัมพันธ์เชิงรุกเกี่ยวกับการป้องกันและแก้ไขปัญหายาเสพติด**

 จัดทำสื่อประชาสัมพันธ์โปสเตอร์ให้ความรู้ เกี่ยวกับการป้องกันและแก้ไขปัญหายาเสพติด ให้กับชุมชนและสถานศึกษาในเขตพื้นที่องค์การบริหารส่วนตำบลกำแพง เพื่อใช้เป็นสื่อประชาสัมพันธ์ ในการป้องกันยาเสพติดในพื้นที่ต่อไป ซึ่งชุมชนและสถานศึกษาในเขตพื้นที่ตำบลกำแพง ได้รับสื่อประชาสัมพันธ์ ร้อยละ 100

 **กิจกรรมที่ 4 ติดตามดูแล ผู้เสพ/ผู้ติดสารเสพติด ที่ผ่านการบำบัดรักษา**

 การดำเนินกิจกรรมติดตามดูแล ผู้เสพ/ผู้ติดสารเสพติด ที่ผ่านการบำบัดรักษา โดยขอรายชื่อผู้เสพ/ ผู้ติดสารเสพติด ที่ผ่านการบำบัดรักษา จากศูนย์อำนวยการป้องกันและปราบปรามยาเสพติดอำเภอละงู เพื่อติดตามดูแลผู้เสพ/ผู้ติดสารเสพติด พร้อมทั้งแลกเปลี่ยนประสบการณ์ ตลอดจนให้ความรู้และทักษะชีวิต ระหว่างผู้ติดตามและผู้เสพ/ผู้ติดสารเสพติด ตลอดจนการตรวจปัสสาวะหาสารเสพติดในร่างกาย ของผู้ที่ผ่านการบำบัด หากพบสารเสพติดประสานเจ้าหน้าที่เพื่อส่งต่อเข้ารับการบำบัดรักษาแบบสมัครใจ ทั้งนี้ทางศูนย์อำนวยการป้องกันและปราบปรามยาเสพติดอำเภอละงูไม่สามารถให้ข้อมูลได้ เนื่องจากข้อมูลดังกล่าวเป็นข้อมูลข่าวสารที่ไม่สามารถเปิดเผยได้ ตามพระราชบัญญัติข้อมูลข่าวสารของราชการ พ.ศ.2560 หมวด 2 มาตรา 15 อนุ (5) คือข้อมูลข่าวสารส่วนบุคคล ซึ่งการเปิดเผยจะเป็นการรุกล้ำสิทธิส่วนบุคคล ทั้งนี้อาจอุทธรณ์ต่อคณะกรรมการวินิจฉัยการเปิดเผยข้อมูลข่าวสาร ภายใน 15 วัน นับตั้งแต่วันที่ได้รับแจ้ง และจากการสอบถามในชุมชน ก็ไม่สามารถให้ข้อมูลได้ เนื่องจากเกรงว่าจะส่งผลกระทบต่อตนเองและครอบครัว จึงทำให้ไม่สามารถดำเนินกิจกรรมติดตามดูแล ผู้เสพ/ผู้ติดสารเสพติดที่ผ่านการบำบัดรักษาได้

**2. ผลสัมฤทธิ์ตามวัตถุประสงค์/ตัวชี้วัด**

2.1 การบรรลุตามวัตถุประสงค์

 บรรลุตามวัตถุประสงค์

 ไม่บรรลุตามวัตถุประสงค์ เพราะ การดำเนินกิจกรรมติดตามดูแล ผู้เสพ/ผู้ติดสารเสพติด ที่ผ่านการบำบัดรักษา ไม่สามารถดำเนินการได้ เนื่องจากศูนย์อำนวยการป้องกันและปราบปรามยาเสพติดอำเภอละงูไม่สามารถให้ข้อมูลได้ เพราะข้อมูลดังกล่าวเป็นข้อมูลข่าวสารที่ไม่สามารถเปิดเผยได้ ตามพระราชบัญญัติข้อมูลข่าวสารของราชการ พ.ศ.2560 หมวด 2 มาตรา 15 อนุ (5) คือข้อมูลข่าวสารส่วนบุคคล ซึ่งการเปิดเผยจะเป็นการรุกล้ำสิทธิส่วนบุคคล และจากการสอบถามในชุมชน ก็ไม่สามารถให้ข้อมูลได้ เนื่องจากเกรงว่าจะส่งผลกระทบต่อตนเองและครอบครัว จึงทำให้ไม่สามารถดำเนินกิจกรรมติดตามดูแล ผู้เสพ/ผู้ติดสารเสพติดที่ผ่านการบำบัดรักษาได้

60

🗸

2.2 จำนวนผู้เข้าร่วมในแผนงาน / โครงการ / กิจกรรม จำนวน ............................. คน

**3. การเบิกจ่ายงบประมาณ**

48,532

 งบประมาณที่ได้รับการอนุมัติ .............................. บาท

 33,320

 งบประมาณเบิกจ่ายจริง ................ .............. บาท คิดเป็นร้อยละ 68.66

15,212

 งบประมาณเหลือส่งคืนกองทุนฯ .............................. บาท คิดเป็นร้อยละ 31.34

**4. ปัญหา / อุปสรรคในการดำเนินงาน**

 ไม่มี

 มี

🗸

 **ปัญหา / อุปสรรค (ระบุ)**

1. โครงการได้รับการอนุมัติตั้งแต่เดือนกุมภาพันธ์ แต่ไม่สามารถจัดสรรเงินได้เนื่องจาก ไม่สามารถ จัดประชุมชี้แจงจัดทำบันทึกข้อตกลงฯ ทำให้การจัดสรรงบประมาณล่าช้า เพราะเกิดการระบาด ของโรคติดเชื้อไวรัสโคโรน่า 2019 ในช่วงเดือน มกราคม 2563 เป็นต้นไป ทำให้ ต้องงดกิจกรรมที่มีจำนวนผู้เข้าร่วมชุมนุมเกินกว่า 50 คนขึ้นไป ตามคำสั่งคณะกรรมการโรคติดต่อจังหวัดสตูล ที่ 1/2563 เรื่องมาตรการเฝ้าระวังป้องกันและควบคุมการแพร่ระบาดโรคติดเชื้อ ไวรัสโคโรน่า 2019 สั่ง ณ วันที่ 20 มีนาคม 2563 ส่งผลให้การดำเนินการแต่ละกิจกรรมล่าช้าออกไป และระยะเวลาในการดำเนินโครงการ เป็นการดำเนินกิจกรรมข้ามปีงบประมาณ จึงทำให้องค์การบริหารส่วนตำบลกำแพง ไม่สามารถกันเงินคงเหลือ เพื่อดำเนินการตามโครงการ ในปีงบประมาณ พ.ศ. 2563 และเพื่อใช้จ่ายในปีงบประมาณ พ.ศ. 2564 ได้ จึงมีความจำเป็นจะต้องส่งเงินคืนโครงการ กลับสู่กองทุนหลักประกันสุขภาพฯ เป็นการชั่วคราว และโอนเงินกลับเข้าสู่องค์การบริหารส่วนตำบลกำแพง เพื่อดำเนินโครงการต่อในภายหลัง ทำให้เกิดความล่าช้า ในการดำเนินโครงการ
2. การดำเนินกิจกรรมติดตามดูแล ผู้เสพ/ผู้ติดสารเสพติด ที่ผ่านการบำบัดรักษา ไม่สามารถดำเนินการได้ ซึ่งศูนย์อำนวยการป้องกันและปราบปรามยาเสพติดอำเภอละงู เนื่องจากศูนย์ฯ ไม่สามารถ ให้ข้อมูลผู้เสพ/ผู้ติดสารเสพติดได้ เพราะข้อมูลดังกล่าวเป็นข้อมูลข่าวสารที่ไม่สามารถเปิดเผยได้ ตามพระราชบัญญัติข้อมูลข่าวสารของราชการ พ.ศ.2560 หมวด 2 มาตรา 15 อนุ (5) คือข้อมูลข่าวสารส่วนบุคคล ซึ่งการเปิดเผยจะเป็นการรุกล้ำสิทธิส่วนบุคคล ทั้งนี้อาจอุทธรณ์ต่อคณะกรรมการวินิจฉัยการเปิดเผยข้อมูลข่าวสาร ภายใน 15 วัน นับตั้งแต่วันที่ได้รับแจ้ง และจากการสอบถาม ในชุมชน ก็ไม่สามารถให้ข้อมูลได้ เนื่องจากเกรงว่าจะส่งผลกระทบต่อตนเองและครอบครัว จึงทำให้ ไม่สามารถดำเนินกิจกรรมติดตามดูแล ผู้เสพ/ผู้ติดสารเสพติดที่ผ่านการบำบัดรักษาได้

 **แนวทางการแก้ไข (ระบุ)**

1. ปฏิบัติตาม gantt chart อย่างเคร่งครัด เพื่อให้สามารถดำเนินตามกิจกรรมที่วางไว้ ภายในระยะเวลาที่กำหนด
2. ในกรณีที่ไม่สามารถดำเนินโครงการ ให้แล้วเสร็จภายในปีงบประมาณนั้นได้ ก่อนจัดสรรเงิน ให้หน่วยงาน อปท. ต้องศึกษาแนวทางในการรับเงินเข้าระบบของ อปท.ที่สามารถใช้งบประมาณ ได้อย่างต่อเนื่อง โดยที่งบประมาณนั้นไม่ตกเป็นเงินสะสมของ อปท. เมื่อสิ้นปีงบประมาณ

**5. ข้อเสนอแนะ**

1. ขยายระยะเวลาการดำเนินโครงการ เพื่อให้การดำเนินกิจกรรมครบทุกกิจกรรมและบรรลุวัตถุประสงค์ที่กำหนดไว้ในโครงการ

2. ในการดำเนินกิจกรรมสร้างแกนนำอาสาสมัครและเครือข่ายที่ทำงานเฝ้าระวังในชุมชนและสถานศึกษา ซึ่งยังขาดความครอบคลุมในส่วนของสถานศึกษา คือ สถานศึกษาในภาคเอกชนของเขตพื้นที่ ขององค์การบริหารส่วนตำบลกำแพง ดังนั้น หากมีการจัดทำโครงการต่อยอดในครั้งหน้า ควรให้ครอบคลุมในส่วนของโรงเรียนภาคเอกชนด้วย

 ลงชื่อ......................................................ผู้รายงาน

 ( นางสาวจุรีพร พลลิพัง )

 ตำแหน่ง ผู้ช่วยเจ้าพนักงานสาธารณสุข